ศาลเจ้าพ่อเขาแขก ผลกรรม? ที่แลกด้วยชีวิต
ขณะที่มีการขยายทางหลวงหมายเลข 3 ถ.สุขุมวิท ช่วงระหว่าง อ.สัตหีบ จ.ชลบุรี กับ อ.บ้านฉาง จ.ระยอง ก็พลันให้เกิดกระแสปัญหาการเคลื่อนย้าย ศาลเจ้าพ่อเขาแขก หรือบ้างก็เรียกศาลเจ้าพ่อเขาโค้ง ตรง กม.7 ต.พลูตาหลวง อ.สัตหีบ ออกจากที่ตั้งเดิม,เพื่อขยายพื้นผิวจราจรจาก 2 ช่องทาง เป็น 4 ช่องทาง รองรับการขยายตัวเขตพัฒนาระเบียงเศรษฐกิจพิเศษตะวันออก โครงข่ายเส้นทางคมนาคมเชื่อมจังหวัดชลบุรีระยองฉะเชิงเทรา,แต่ข่าวกลับกลายเป็นว่า ไม่มีคนงานสร้างทางคนใดกล้าเสี่ยงย้ายศาลดังกล่าว ด้วยเกรงจะถูกมนตร์เจ้าพ่อประจำศาลเล่นงาน ด้วยรู้ดีถึงวิญญาณซึ่งสิงสถิตอยู่กับศาลนั้นมานานว่า เฮี้ยน สุดๆ,จึงไม่มีใครกล้าอยากลองดี,แต่เมื่อการพัฒนาเป็นหัวใจนำพาประเทศไปสู่ความเจริญ เหนือความเชื่ออันเป็นนามธรรม ก็ย่อมต้องเปลี่ยนแปลงได้ภายใต้พิธีกรรมเคลื่อนย้ายศาลไปยังสถานที่ที่เห็นว่าเหมาะสมเหมาะควรแล้ว,วันเวลาผ่านไปกระทั่งช่วงเช้าวันที่ 12 กรกฎาคมที่ผ่านมานี้เองผู้บริหารงานสร้างทางรวมถึงผู้เกี่ยวข้องในท้องถิ่น จึงนิมนต์พระสงฆ์มาทำพิธี ถอนศาล แล้ว ย้ายศาล ตามจารีตโบราณ พร้อมตั้งเครื่องเซ่นบูชามิให้ระคายดวงวิญญาณเจ้าพ่อประจำศาล,พลเรือตรีฤทธิยุทธ์ ไกรมะกล่ำทอง อดีตข้าราชการเกษียณสังกัดกองทัพเรือ ประจำ อ.สัตหีบ เล่าว่า ศาลเจ้าพ่อเขาโค้งเกิดจากภัยบุคคลผู้ประพฤติไม่สู้ดีกับสังคมสมัยนั้น,คือไทยกำลังตกอยู่ภายใต้คำสั่งคณะปฏิวัติ ภายหลังจอมพลสฤษดิ์ ธนะรัชต์ ทำรัฐประหารเมื่อปี 2500 และปี 2514 สมัยจอมพลถนอม กิตติขจร,นายแขกหรือมีอีกชื่อว่าขวัญแก้ว นิสัยชอบเกเรเกตุง เคยทำงานสนามบินทหารอู่ตะเภาแล้วถูกไล่ออก มาก่อกรรมทำเข็ญปล้นฆ่าชิงทรัพย์นายทหารนักบินอเมริกันยศพันโท ที่มารบในสงครามเวียดนาม,จากนั้นไม่นานนายแขกก็ถูกเจ้าหน้าที่ตำรวจจับกุมได้ รัฐบาลจอมพลถนอมเห็นว่านายคนนี้มีพฤติกรรมเป็นภัยสังคมรุนแรง สมควรใช้ ม.17 ตามอำนาจคณะปฏิวัติยุคนั้นจัดการขั้นเด็ดขาด,คือยิงเป้า ปุ ปุ สถานเดียว,ม.17 ก็เหมือน ม.44 คสช.ที่ให้สิทธิ์ขาดท่านผู้นำและเพิ่งประกาศยกเลิกไปไม่นานมานี้ ครั้งนั้นนายแขกต้องโทษประหารยังบริเวณพื้นที่ก่อคดีโหดต่อหน้าประชาชนแบบไม่ให้ใครเอาไปเป็นเยี่ยงอย่าง โดยผู้ต้องหาไม่มีสิทธิ์ยื่นอุทธรณ์ฎีกาใดๆทั้งสิ้น,การใช้ ม.17 สมัยนั้นเป็นปฏิบัติการสายฟ้าแลบตาต่อตาฟันต่อฟัน เพื่อเตือนสติคนไม่ให้กล้ากระทำผิด มีตัวอย่างการลอบวางเพลิงเผาตลาดสำเพ็งช่วงก่อนเทศกาลตรุษจีน โดยเชื่อว่าเป็นการเผาล้างหนี้,ผู้กระทำผิดจึงถูกใช้ประกาศฉบับนี้ตัดสินประหารชีวิตด้วยการยิงเป้า ปุ ปุ เช่นกัน,อีกเหตุการณ์เกิดขึ้นที่บางเสร่ อ.สัตหีบ จ.ชลบุรี นายตี๋กับนายสั้นก่อคดีข่มขืนแล้วฆ่าเด็กสาววัย 12 ปี ก่อนโยนศพลงคลอง พอถูกจับได้ก็ไม่พ้นถูก ม.17 ยิงเป้า ปุ ปุ ตรงเชิงเขาบางเสร่ให้ตายตกไปตามกัน,และที่แหลมสน หาดสมิหลา อ.เมืองสงขลา ฆาตกรหื่นฆ่าแฟนหนุ่มขณะนั่งพลอดรักกับสาว แล้วข่มขืนก่อนลงมือฆ่าสาว ที่สุดก็ถูกพิษ ม.17 ปุ ปุ ที่แหลมสน ท่ามกลางสายตาประชาชน,สำหรับกรณี นายแขก ได้ถูกนำตัวสู่ลานสังหารเชิงเขาแขก บันทึกไว้เมื่อวันที่ 1 ธ.ค.2514 ตรงเนินเขาโค้ง กม.7 ริม ถ.สุขุมวิท จุดเดียวกับที่เขาใช้อาวุธปืนฆ่าเหยื่อทหารนักบิน โดยใช้ผนังเขาเป็นกำแพงป้องกันกระสุนพลาดเป้าไปเจาะคนดู,พลันก่อนวินาทีสังหาร นายแขก จะเกิดขึ้น ทหารจากกองทัพเรือได้นิมนต์พระมาแสดงธรรมให้ผู้ต้องหาสดับเป็นวาระสุดท้าย จนเมื่อธรรมบทนั้นจบลงนายแขกจึงก้มกราบพระเหมือนสำนึกบาปที่ก่อขึ้น,พลางยื่นมือจับปลายจีวรพระมาปาดน้ำตาอย่างน่าเวทนา นาทีต่อจากนั้นจึงถูกนำตัวเข้าสู่หลักประหาร มีสารวัตรทหารเรือ 5 นายทำหน้าที่เพชฌฆาต ลั่นไกปลิดชีพจอมโจรผู้ก่อคดีอุกฉกรรจ์จนแน่นิ่งคาหลักประหารชดใช้ชีวิตตามกรรมชั่ว,มีศักดิ์ สวัสดิภูมิ สมาชิกองค์การบริหารส่วนตำบลพลูตาหลวง วัย 60 ปี เล่าให้ฟังว่า เหตุการณ์ในครั้งนั้นอายุผมเพิ่งย่าง 16 ปี พอจำได้ว่าคดีนี้โด่งดังสะเทือนขวัญผู้คนมาก,ยิ่งหลังการยิงเป้าใหม่ๆ มีคนในชุมชนกับคนเดินทางผ่านถนนสายนี้ตอนค่ำๆจะพูดเป็นเสียงเดียวกันตรงเห็นชายชุดขาวร่างสูงใหญ่ปรากฏให้เห็นตรงเชิงเขาที่เป็นลานสังหารอยู่บ่อยๆ,มีศักดิ์ บอกด้วยว่า มันเหมือนมีอาถรรพณ์บันดาลให้รถที่แล่นผ่านเนินสันโค้ง หลัก กม.7 ประสบอุบัติเหตุตายประจำทุกปี ไม่ชนกันก็พลิกคว่ำลงข้างทาง จนชาวพลูตาหลวงเชื่อว่าน่าจะมาจากความเฮี้ยนของวิญญาณนายแขกมายืนคอยรอรับชีวิตคนเดินทางผ่าน,คนท้องถิ่นนี้เริ่มเข้าใจกับอุบัติภัยที่เกิดขึ้น แต่พิสูจน์ความจริงกันไม่ได้ กระนั้นยอมรับว่าวิญ-ญาณนายแขกน่าจะมีส่วนหนุนนำตามนิสัยโจร จึงสมควรสร้างศาลขึ้นมาเป็นสื่อสัญญาณการแผ่ส่วนบุญกุศลอโหสิกรรมให้ โดยไม่คิดจองเวรจองกรรมกันต่อไปอีก,หลังสร้างศาลเป็นศาลาเรือนไม้ 2 หลังเสร็จ ก็มีคนนำดอกไม้ธูปเทียนและสิ่งของสักการะมาไหว้บูชา ขอให้ช่วยคุ้มครองความปลอดภัยขณะเดินทางผ่าน รถราที่แล่นผ่านประจำส่วนใหญ่จะบีบแตรแสดงศรัทธา แล้วก็แคล้วคลาดปราศจากภยันตรายกันถ้วนทั่ว,บางคนลงทุนบนบานขอโชคลาภ เมื่อสมหวังก็จัดหนังกลางแปลงมาฉายเป็นการแก้บน,ไม่น่าเชื่อก็ต้องเชื่ออุบัติเหตุ ที่เคยเกิดก็ค่อยๆลดน้อยลงจนแทบไม่มีให้เห็น กลายเป็นความเชื่อไปอีกทางหนึ่งว่าวิญญาณนายแขกคงต้องการไถ่บาป เพื่อสร้างผลบุญทดแทนความชั่วร้ายที่ก่อขึ้น,พุทธวจนที่ว่า เวรย่อมระงับด้วยการไม่จองเวร ได้พิสูจน์ให้เห็นแล้วว่า คนบาป สามารถกล่อมเกลากรรมชั่วให้ค่อยๆมลายหายไปกับกรรมดีที่มีให้กับสาธุชนบนโลกธรรม,โดยคนเลื่อมใสย่อมให้อภัยกันได้ในชาตินี้แม้จะอยู่ต่างภพแล้วก็ตาม,ศรัทธา นำมาซึ่ง ปาฏิหาริย์ เชื่อไม่เชื่ออย่างไรโปรดอย่าได้ ลบหลู่.,รัก-ยม
พุทธวจนที่ว่า เวรย่อมระงับด้วยการไม่จองเวร ได้พิสูจน์ให้เห็นแล้วว่า คนบาป สามารถกล่อมเกลากรรมชั่วให้ค่อยๆมลายหายไปกับกรรมดีที่มีให้กับสาธุชนบนโลกธรรม
ศาลเจ้าพ่อเขาแขก,ศาลเจ้าพ่อเขาโค้ง,เหนือฟ้าใต้บาดาล,รัก-ยม,ความเชื่อ,ข่าวทั่วไป